stanford-oval/wikipedia huggingface dataset:
אופרנור
לקריאה נוספת

פליניוס, חקר הטבע, תרגם רוני רייך, ירושלים, 2009, ספר 34: 50, 77-78; ספר 35: 111, 129-128,
O. Palagia, Euphranor, 1980, A.F. Stewart, Greek Sculpture, 1990, pp. 179, 287
אוסטריה באירוויזיון 1963

אוסטריה באירוויזיון 1963 השתתפה עם השיר "Vielleicht geschieht ein Wunder", שבוצע על ידי הזמרת הישראלית כרמלה קורן. זו הייתה השתתפות השביעית של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את קורן לייצוג המדינה. כשבוע לאחר חשיפת הנציגה, הוציאה רשות השידור את השיר האוסטרי לאירוויזיון 1963 לאור, "Vielleicht geschieht ein Wunder", שנכתב על ידי פיטר וולה.
באירוויזיון

ב-23 במרץ 1963 בוצע השיר על ידי קורן באירוויזיון. היא שובצה רביעית בסדר ההופעות, לפני נורווגיה ואחרי גרמניה. השיר הגיע למקום השביעי עם 16 נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 5 נקודות |  | 0 נקודות |
| 4 נקודות |  הממלכה המאוחדת,  פינלנד | 8 נקודות |
| 3 נקודות |  שוודיה | 3 נקודות |
| 2 נקודות |  בלגיה,  צרפת | 4 נקודות |
| נקודה אחת |  דנמרק | נקודה אחת |
| סך הכל | 6 מדינות | 16 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
5 נקודות:  שווייץ
4 נקודות:  בלגיה
3 נקודות:  דנמרק
2 נקודות:  צרפת
נקודה אחת:  מונקו
סך הכל: 5 מדינות
הערות שוליים

↑  Eurovision 1963 Results: Voting & Points
אוסטריה באירוויזיון 1968

אוסטריה באירוויזיון 1968 השתתפה עם השיר "Tausend Fenster" ("אלף חלונות"), שבוצע על ידי הזמר הצ'כי קרל גוט. זו הייתה השתתפות ה-12 של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את גוט לייצוג המדינה. כשבוע לאחר חשיפת הנציג הוציאה רשות השידור את השיר האוסטרי לאירוויזיון 1968 לאור, "Tausend Fenster", שנכתב על ידי אודו יורגנס, זוכה אירוויזיון 1966.
באירוויזיון

ב-6 באפריל 1968 בוצע השיר על ידי גוט באירוויזיון. הוא שובץ רביעי בסדר ההופעות, לפני לוקסמבורג ואחרי בלגיה. בסופה של התחרות דורג במקום ה-13 עם שתי נקודות בלבד.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  | 0 נקודות |
| 2 נקודות |  גרמניה | 2 נקודות |
| נקודה אחת |  | 0 נקודות |
| סך הכל | 1 מדינות | 2 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות:  אירלנד
3 נקודות: 
2 נקודות:  ספרד,  צרפת
נקודה אחת:  יוגוסלביה,  לוקסמבורג
סך הכל: 5 מדינות
הערות שוליים

↑  Eurovision 1968 Results: Voting & Points
אטדה נוהיו

אטדה נוהיו (באלבנית: Atdhe Nuhiu; נולד ב-29 ביולי 1989) הוא כדורגלן קוסובני המשחק בריינדורף אלטאך בעמדת החלוץ.
קריירת מועדונים

נוהיו התחיל את הקריירה שלו בוואלס מהליגה השלישית באוסטריה. בקיץ 2008 חתם באוסטריה קרנטן מליגת העל האוסטרית. ב-31 באוגוסט 2009 הושאל לריד. ב-23 בספטמבר 2009 הבקיע את שער הבכורה שלו בקבוצה בתיקו 1-1 נגד אוסטריה וינה.
ב-8 ביוני 2010 נוהיו חתם בראפיד וינה לשלוש שנים עם אופציה לעונה נוספת. נוהיו חתם על חוזה לפיו ירוויח כ-1.2 מיליון אירו בכל עונה. ב-22 באוגוסט 2010 ערך את הופעת הבכורה שלו בקבוצה בניצחון 0-2 נגד מאטרסבורג. ב-13 בנובמבר הבקיע את שער הבכורה שלו בקבוצה נגד מאטרסבורג.
ב-25 ביולי 2013 נוהיו חתם בשפילד ונסדיי מהפוטבול ליג צ'מפיונשיפ, אליה הגיע בהעברה חופשית. ב-3 באוגוסט 2013 נוהיו ערך את הופעת הבכורה שלו בקבוצה במשחק הליגה נגד קווינס פארק ריינג'רס. ב-11 בינואר 2014 נוהיו הבקיע את שער הבכורה שלו בקבוצה בניצחון 0-6 נגד לידס יונייטד.
ב-11 בספטמבר 2020, נוהיו חתם באפואל ניקוסיה מליגת העל הקפריסאית.
בקיץ 2021, נוהיו חתם בריינדורף אלטאך מליגת העל האוסטרית.
קריירה בינלאומית

נוהיו שיחק בצעירותו בכל הנבחרות הצעירות של אוסטריה. ב-18 בנובמבר 2010 אמר בריאיון לתקשורת כי הוא ניסה להשיג אזרחות אלבנית שתאפשר לו לשחק עבור נבחרת אלבניה, אך יהיה עליו לוותר על האזרחות האוסטרית כיוון שהחוק האוסטרי לא מאפשר לאזרח אוסטרי להחזיק באזרחות נוספת.
ב-19 בספטמבר 2014 נוהיו הצהיר כי הוא מעוניין לשחק עבור נבחרת קוסובו, לאחר שזו קיבלה אישור חריג מפיפ"א לקיים משחקי ידידות נגד נבחרות שחברות בה חצי שנה קודם לכן. ב-4 בינואר 2017 נוהיו קיבל אזרחות קוסובנית המאפשרת לו לשחק בנבחרת. ב-24 במרץ 2017 נוהיו ערך את הופעת הבכורה שלו בנבחרת בהפסד 2-1 לאיסלנד במסגרת מוקדמות מונדיאל 2018, בו גם הבקיע את שער הבכורה שלו בנבחרת.
אופק (סדרת טלוויזיה)

| --- | --- |
 סוגה:  מדע בדיוני   דרמה   מתח   פעולה/הרפתקה
 בימוי:  אולג טרופים
 שחקנים:  איליה מלאנין   אירינה סטרשנבאום   אלכסיי קרב'צנקו
 ארץ מקור:  רוסיה רוסיה
 שפות:  רוסית
 מספר עונות:  1
 הפקה
 חברת הפקה:  Premier Studios
 שידור
 רשת שידור:  THT
 פורמט (תמונה):  1080i (HDTV)
 פורמט (קול):  Digital
 תקופת שידור מקורית:  2020–הווה
 
אופק (ברוסית: Горизо́нт) היא סדרת דרמה ומתח רוסית בהפקת "Premier Studios" עבור שירות הסטרימינג "Premier" של רשת THT. זו סדרה פוסט אפוקליפטית בבימויו של אולג טרופים המגוללת את סיפורם של בני נוער בחיים מתחת לאדמה ברוסיה שאחרי אסון שחיסל כמעט את האנושות.
תקציר עלילת הסדרה

נגיף קטלני ולא ידוע פורץ במדינה. הוא משמיד אנשים ומתפשט במהירות ומדביק אדם אחד אחרי השני תוך דקות ספורות. רק קבוצה קטנה מצליחה לשרוד. היא מסתתרת בבונקר מיוחד יחד עם כוחות הצבא, בראשות אלוף-משנה מהמודיעין הצבאי. מסתבר שבמשך שלוש שנים של שהות במחתרת, מדענים העובדים בתעשייה הביטחונית עושים הכל כדי לפתח חיסון מציל חיים שיכול לרפא את המחלה הקטלנית. אי אפשר לשבת ללא הפסקה בכלא מאולץ, מכיוון שעליהם לחדש אספקת מזון ותרופות והניצולים עושים גיחות על פני השטח ועם הזמן מגלים שלא הכל הוא כפי שסיפרו עליהם על העולם שלמעלה.
שחקנים

איליה מלאנין
אירינה סטרשנבאום
אלכסיי קראבצ'נקו
פיודור ורונצוב
פיליפ אבדייב
ואן שן
איוואן מקארביץ'
איליה קיפורנקו
מרינה קונדראטייבה
אלה מלקובה
יורי קלימוב
ולנטין סאמוחין
ולרי סקליארוב
אולג דולנין
הערות שוליים

↑  קדימון הסדרה ביוטיוב (ברוסית)
ערך זה הוא קצרמרבנושא רוסיה ובנושא טלוויזיה. אתם מוזמנים לתרום לוויקיפדיה ו.
אטב כביסה

אטב כביסה עשוי עץ.
אטב כביסה עשוי פלסטיק
אטב כביסה העשוי עץ, ולו חלק אחד (ולא שני חלקי עץ המחוזקים באמצעות קפיץ)
אטב כביסה או אטב הוא כלי תפיסה המאפשר תפיסת הבגדים על חבל כביסה למטרת ייבושם לאחר כיבוסם.
היסטוריה

אטב כביסה עשוי עץ, ולו חלק אחד הומצא על ידי קהילת השייקרים בראשית המאה ה-18. גרסה מאוחרת של אטב זה נרשמה כפטנט בארצות הברית על ידי ג'רמי ויקטור אופדבק. אטב זה היה מוט עץ, שבו חריץ שאפשר תפיסת הבד שנתלה על חבל הכביסה. החריץ הצר מנע את נפילת האטב. אטבים אלה היו עשויים עץ גמיש אשר שמר על צורת החריץ הצרה.
האטב המודרני הומצא על ידי דייוויד סמית' מורמונט בשנת 1853 והוא כולל שתי פיסות עץ או פלסטיק המוחזקות יחד באמצעות קפיץ.
דגם זה של אטב פותח על ידי סולון מור בשנת 1887.
בתרבות

הפסל קלאס אולדנבורג יצר פסל בשם "אטב כביסה" (Clothespin) הממוקם כיום מול בית עיריית פילדלפיה שבארצות הברית.
הערות שוליים

| --- | --- |
בקרת זהויות :  NLI: 987007283924005171  GND: 4195305-8  LCCN: sh85027156 
משפחת פגזיני- אטבי כביסה מעוצבים של עודד פרידלנד
אופרנד

אוֹפֵּרַנְדּ במתמטיקה ובשפות מחשב, הוא הנתון עליו פועל אופרטור. האופרטור הוא הפעולה שמתבצעת (לדוגמה פעולה אריתמטית, לוגית או השמה) על האופרנד. ברוב השפות אין הגבלה על מספר האופרנדים הניתנים לשימוש, אך יש כאלו המגבילות זאת, כמו שפות סף בהן מספר האופרנדים מוגבל ל-2 לכל היותר.
דוגמאות לאופרנדים בשפות שונות

| שפה | ביטוי | אופרטור | אופרנד |
| --- | --- | --- | --- |
| אריתמטיקה |  1+2=3 | + | 1 ו-2 |
| פסקל | ;50=:X | = | X ו-50 |
| C | ;X=50 | = | X ו-50 |
| פרל | (a == $b$)‏ | ==‏ | $a ו-$b |
| ג'אווה | B++ | ++ | B |
| אסמבלי | MOV DS, AX‏ | MOV‏ | DS ו-AX |
אוסטריה באירוויזיון 1966

אוסטריה באירוויזיון 1966 השתתפה עם השיר "Merci, Chérie", שבוצע על ידי הזמר האוסטרי אודו יורגנס. זו ההשתתפות העשירית של אוסטריה בתחרות, והניצחון הראשון שלה.
לפני האירוויזיון

ב-1966, רשות השידור האוסטרית הכריזה כי יורגנס נבחר לייצג את אוסטריה באירוויזיון. כשבוע לאחר חשיפת הנציג, רשות השידור חשפה את השיר האוסטרי לאירוויזיון 1961, "Merci, Chérie". זו הייתה הפעם השלישית ברציפות שיורגנס נבחר לייצג את אוסטריה.
באירוויזיון

ב-5 במרץ 1966, השיר בוצע על ידי יורגנס באירוויזיון. יורגנס שובץ תשיעי בסדר ההופעות, לפני שוודיה ואחרי פורטוגל. השיר הגיע למקום הראשון עם 31 נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 9 נקודות |  | 0 נקודות |
| 6 נקודות |  | 0 נקודות |
| 5 נקודות |  בלגיה,  יוגוסלביה,  לוקסמבורג,  מונקו | 20 נקודות |
| 3 נקודות |  איטליה,  צרפת,  שווייץ | 9 נקודות |
| נקודה אחת |  ספרד,  פורטוגל | 2 נקודות |
| סך הכל | 9 מדינות | 31 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
9 נקודות: 
6 נקודות: 
5 נקודות:  שווייץ
3 נקודות:  נורווגיה
נקודה אחת:  לוקסמבורג
סך הכל: 3 מדינות
הערות שוליים

↑  Eurovision 1966 Results: Voting & Points
אטגיס אדום-בטן

| אטגיס אדום-בטן |
| --- | --- |
אטגיס אדום-בטן באקוודור אטגיס אדום-בטן באקוודור
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: חופמי זרעים
סוג:: אטגיס
מין:: אטגיס אדום-בטן
שם מדעי
 Attagis gayi ‏סנט-אילר ולסון, 1831
תחום תפוצה


אטגיס אדום-בטן (שם מדעי: Attagis gayi) הוא מין של עוף מסדרת החופמאים ומהמשפחה חופמי זרעים, החי רק לאורך הרי האנדים שמדרום לאקוודור בגבהים מ-1,000 עד 4,000 מטר מעל גובה פני הים.
מאפיינים

עוף זה הוא קרובם של החופמיים, אף שהוא מזכיר יותר חוגלה או קטה בממדיו ובמבנה גופו העגלגל הלא מותאם לתעופה. הוא קטן מאוד, אף שהוא אחד מהגדולים בבני משפחתו והוא מגיע לאורך 27 עד 32 סנטימטרים ולמשקל 300 עד 400 גרם בממוצע. הוא בעל זנב קצר מאוד וכנפיים מחודדות וצבעו חום-ערמוני עם כתמים בהירים על הגוף. המקור קצר ומתאים לליקוט של צמחים וחרקים, בייחוד צמחיית כרים, ולא כמו של מרבית החופמאים לשליית מזון מהחול. שני הזוויגים דומים אחד לשני, אך הצעירים יותר בהירים מהוריהם.
האטגיס מקנן על הקרקע כשהקן עשוי מצמחייה ומוסווה היטב מטורפים. הנקבות מטילות 2 או 3 ביצים שגם הן מוסוות והן בוקעות כעבור כמה שבועות. הצעירים יכולים לאכול ולדאוג לעצמם מהבקיעה, אך עוד צריכים הגנה מהוריהם.
מין זה לא מצוי בסכנת הכחדה, אך בחלק מהאזורים המקומיים נוטים לצוד אותו.
תת-מינים

Attagis gayi gayi
Attagis gayi latreillii
Attagis gayi simonsi
הערות שוליים

↑  אטגיס אדום-בטן באתר הרשימה האדומה של IUCN
אטד רב-פרחים

| אטד רב-פרחים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סולנאים
משפחה:: סולניים
סוג:: אטד
מין:: אטד רב-פרחים
שם מדעי
 Lycium depressum ‏Stocks

אָטָד רַב-פְּרָחִים (שם מדעי: Lycium depressum) הוא שיח מדברי, אוהב חום, סבוך, בגובה 100 עד 250 ס"מ ממשפחת הסולניים. פרחיו סגולות-חיוורות ופירותיו אדומים-כתומים.  הוא אחד מחמשת מיני האטד הגדלים בארץ ישראל. האבחנה בין המינים האלה בישראל קשה ואולי אף בלתי אפשרית בשדה. ניתן להסתייע בצבע הפרי ובאזור התפוצה: במישור החוף גדל אטד החוף, שפריו שחור. בחבל הים-תיכוני גדל אטד אירופי שפריו סגול כהה. אטד ערבי שפריו אדום הוא האטד הנפוץ במדבר בישראל.
בית גידול ותפוצה

טיפוס תפוצתו של אטד רב-פרחים הוא אירנו-טורני ותפוצתו הטבעית משתרעת מהמזרח הקרוב (לא בסיני) ועד מרכז אסיה ועד פקיסטן. בישראל אטד רב-פרחים נדיר מאוד ביותר בצפון הערבה ובצפון ים המלח. הוא גדל בבתי-גידול טבעיים בלבד, בוואדיות, בצדי דרכים ושולי שדות חקלאיים במדבר הקיצוני החם.
מורפולוגיה

אטד רב-פרחים הוא שיח זקוף, סבוך בגובה 1 עד 2.5 מ'.
הענפים הצעירים קשתיים, בעלי פרקים מאורכים, הענפים קירחים, כמעט מכחילים. אין לוואים. העלים ומקבץ הפרחים מרוכזים על פי רוב בבסיס של ענפים מעוצים וקצרים שמסתיימים בקוץ מעט חלש.
העלים מסורגים, פשוטים, תמימים, קירחים, כמעט מכחילים, העלים מוארכים-מריתיים (קודקודם רחב ובסיסם הולך וצר כלפי הפטוטרת), אורכם 3 עד 5 ס"מ ורוחבם אינו עולה כרגיל על ס"מ אחד.
הפרחים ערוכים בתפרחות סיומיות ונישאים על עוקצים בקבוצות של 2 עד 8 על ענפים קצרים ומעוצים, ובניגוד לשאר מיני האטד שמפר פרחיהם אינו עולה על שלוש.
הפרחים דו-מיניים, בעלי עטיף כפול ונכונים.
הגביע ירוק מאוחה עלים, דמוי ספל, כמעט דו-שפתני, בעל שיניים לא שוות. אורכו 2.5 עד 4 מ"מ. הגביע משתייר אבל אין הוא מתפרה (גדל עם הבשלת הפרי) ואינו סוגר את הענבה.
הכותרת מאוחת עלים, דמוית משפך או מסמר, בעלת 5 אונות מפושקות, צבעה סגול חיוור שמשתנה לקרם, אורכה 9 עד 11 מ"מ ואינו עולה על 12 מ"מ. צינור הכותרת, שהולך וצר כלפי הבסיס והוא ארוך פי 1.5 עד 2 מאונותיו (בשונה מאטד אירופי שצינור הכותרת גדול פי 2 עד 2.5 מהאונות).
האבקנים 5, שווים פחות או יותר באורכם, קבועים באמצע צינור הכותרת ובולטים ממנו מאוד. הם אינם הדוקים אל עמוד השחלה ואינם יוצרים סביבו קונוס אלא הם מפושקים פחות או יותר. הזירים דקים, דמויי חוט, ארוכים (אינם קצרים כבסולנום) מהמאבקים. הזירים קירחים, לפעמים יש שערות מעוטות פזורות לאורך הזירים, רק לא בבסיסם או חלקם התחתון של הזירים שעיר ובעלי ציצית שערות צפופה (אטד אדומי)
השחלה עילית קבועה על דיסקוס, בעלת 2 מגורות. השליות זוויתיות, מספר הביציות גדול.
עמוד השחלה דק, הצלקת דמוית גולה או מחולקת ל-2 אונות קצרות.
הפרי אליפסואיד, עסיסי, צבעו אדום-כתום. הפירות נישאים על עוקצים משתלשלים ומופצים על ידי ציפורים.
הפריחה מאמצע דצמבר ועד תחילת מאי ועיקרה מינואר עד מרץ.
הערות שוליים

1 2  Lycium depressum, POWO plants of the World Online. Published on the Internet
↑  אטד, באתר צמחיית ישראל וסביבתה
1 2  אטד רב-פרחים, באתר צמחיית ישראל וסביבתה
1 2  אורי פרגמן-ספיר, פרחי עין גדי וחוף ים המלח, ירושלים: העמותה לעידוד וקדום שמירת הטבע במזרח התיכון, 2008, עמ' 16-18
↑  אבי שמידע, מדריך פרחי הבר בישראל, צמחיית המדבר, כרך ב, ירושלים: בית הוצאה כתר, 1988, עמ' 272
↑  Naomi Feinbrun-Dothan, Flora Palaestina – Part Three, עמודים 182-183, Jerusalem: The Israel Academy of Sciences and Humanities, 1978, עמ' 159-162
↑  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 588
1 2 3  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 397-9
1 2  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 387
אורסקוטן

| --- | --- |

 מידע כללי
 גובה:  1,420 מ' 
 מדינה:  שוודיה שוודיה
 מיקום:  אורה שבמחוז ימטלנד במרכז שוודיה
 רכס הרים:  הרי סקנדינביה 
 מסלול ההעפלה הקל:  מעלית סקי
 קואורדינטות:  63°25′51″N 13°05′35″E﻿ / ﻿63.430833333333°N 13.093055555556°E﻿ / 63.430833333333; 13.093055555556
  (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי אורסקוטן(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי אורסקוטן(למפת מחוז ימטלנד רגילה) אסטרסונד אורה סוויג סטרמסונד סוונסטוויק ברקה קרוקום וסטרנורלנד וסטרבוטן יבלבורג נורווגיה דלרנהאורסקוטן(למפת מחוז ימטלנד מוגדלת) אסטרסונד אורה סוויג סטרמסונד סוונסטוויק ברקה קרוקום וסטרנורלנד וסטרבוטן יבלבורג נורווגיה דלרנהאורסקוטן
 
מעלית סקי באורסקוטן.
מעלית סקי קפואה באורסקוטן.
אורסקוטן (בשוודית: Åreskutan) הוא הר בגובה 1,420 מטרים באורה שביאמלנד שבמרכז שוודיה. ההר הוא אחד ההרים הידועים בשוודיה, והמהווה אתר הסקי הגדול והפופולרי בשוודיה.
בין ה-3 ל-18 בפברואר 2007 נערכה באתר אליפות פדרציית הסקי האלפיני העולמית.
איי נורת'

| --- | --- |

 נתונים גאוגרפיים
 קואורדינטות:  60°40′00″N 1°00′00″W﻿ / ﻿60.666666666667°N 1°W﻿ / 60.666666666667; -1
 נתונים מדיניים
 מדינה:  הממלכה המאוחדת 
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני איי נורת'(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני איי נורת'
 
איי שטלנד. איי נורת' מסומנים באדום
איי נורת' (באנגלית: North Isles - "איי הצפון") הם קבוצת איים בצפונם של איי שטלנד ששייכים לסקוטלנד.
האיים המרכזיים בקבוצת איים זו הם האיים יל, אונסט ופטלאר וכן ישנם גם בנוסף איים קטנים בלתי מיושבים נוספים: מאקל פלוגה, אוייאה, אאוט סטאק, בלטה, הוניי והאף גרוניי.
אורוסקופיה

אנשים מראים דגימת שתן לרופא קונסטנטין האפריקאי .
אורוסקופיה היא שיטה רפואית היסטורית לבדיקת שתן. בשיטה בוחנים את השתן ויזואלית במטרה לאתר מוגלה, דם או סמפטומים אחרים המצביעים על מחלה.
התיעודים היסטוריים הראשונים לאורוסקופיה מתוארכים לאלף הרביעי לפני הספירה בתקופת שומר ובבל. שיטה זו הייתה נפוצה ביוון הקלאסית והייתה דומננטית גם בתקופה הביזנטית ובשיא ימי הביניים. עם זאת, בעת החדשה בה הרפואה החלה לאמץ שיטות מדעיות יותר, האורוסקופיה נחשבה לשיטה שאינה מספיק מבוססת מדעית והיא נזנחה.
הרפואה המודרנית לא זנחה לגמרי את האורוסקופיה. בחינה ויזואלית של השתן עשויה ללמד על מצבי מחלה שונים. למשל, דימום בדרכי השתן יכול להתבטא במאקרו-המטוריה, שזהו דם בשתן שנראה לעין. רמות גבוהות של בילירובין ישיר יתבטאו בשתן בצבע חום.
הערות שוליים

↑  Henry Connor, Medieval uroscopy and its representation on misericords – Part 1: uroscopy, Clinical Medicine 1, 2001-11-01, עמ' 507–509 doi: 10.7861/clinmedicine.1-6-507
| --- | --- |
בקרת זהויות :  NLI: 987007529761705171  GND: 4023493-9  LCCN: sh85141422
איי סונדה

| --- | --- |

 נתונים גאוגרפיים
 מיקום:  האוקיינוס ההודי 
 קואורדינטות:  2°S 110°E﻿ / ﻿2°S 110°E﻿ / -2; 110
 שטח:  1,700,000 קילומטר רבוע
 נתונים מדיניים
 מדינה:  אינדונזיה 
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פאיי סונדה(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פאיי סונדה
 
מפת הארכיפלג המלאי הכולל את איי סונדה (בערך ממערב לקו האורך 130 מזרח)
איי סונדה (אינדונזית Kepulauan Sunda) הם קבוצת איים בחלק המערבי של הארכיפלג המלאי. הם מחולקים לשתי קבוצות:
איי סונדה הגדולים:
בורנאו
ג'אווה
סומטרה
סולאווסי
איי סונדה הקטנים:
באלי
לומבוק
סומבאווה
פלורס
סומבה
טימור
ארכיפלג אלור
איי באראט דאייה
איי טנימבר
האיים מחולקים כיום בין המדינות אינדונזיה, מלזיה, ברוניי ומזרח טימור. חלק מהאיים נוצרו כתוצאה מפעילות געשית. באזור קיימים הרי געש שפעילים מפעם לפעם. בשנת 2013 הייתה התפרצות געשית ברוקטנדה שדרשה פינוי תושבי האי.
אורופלטיים

| אורופלטיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: אורופלטיים
שם מדעי
 Uropeltidae ‏מילר

אורופלטיים (שם מדעי: Uropeltidae) היא משפחת נחשים האנדמיים לאזור הודו וסרי לנקה. הם קרוביהם של מיני הסילינדרופיים ומזוהים עקב זנבם המגודל והקשיח. משפחה זו כוללת 69 מינים.
אלה נחשים קטנים באורך 20-75 ס"מ והם בעלי ראש ולסתות קטנים, עיניים לא מפותחות, גוף גלילי מכוסה קשקשים חלקים וזנב משוריין. הם נפוצים בעיקר ברמות הרריות בהודו ובסרי לנקה, שם הם מתחבאים מתחת לאדמה או מתחבאים בסבך. הם ניזונים בעיקר מחסרי חוליות כמו חרקים או תולעים, בעיקר משלשולים.
מיון

משפחת אורופלטיים (Uropeltidae)
סוג ומין יחיד Brachyophidium rhodogaster
סוג Melanophidium
סוג Platyplectrurus
סוג Plectrurus
סוג ומין יחיד Pseudotyphlops philippinus
סוג Rhinophis
סוג ומין יחיד Teretrurus sanguineus
סוג אורופלטיס (Uropeltis)
אולג לוז'ני

אולג רומנוביץ' לוז'ני (אוקראינית: Олег Романович Лужний; נולד ב-5 באוגוסט 1968 בלבוב שבברית המועצות) הוא מאמן כדורגל אוקראיני. בעבר היה כדורגלן ששיחק בקבוצות דינמו קייב וארסנל .
קריירת משחק

לוז'ני החל את הקריירה שלו במועדונים סובייטים טורפדו לוצק (1985–1988) וקרפטי לבוב (1988).
הוא ערך את הופעת הבכורה שלו בנבחרת ברית המועצות ב-1989, השתתף בשמונה משחקים והחמיץ את ההשתתפות במונדיאל 1990 בעקבות פציעה. לוז'ני חתם בדינמו קייב באותה שנה, וזכה למקום קבוע בעמדת המגן הימני. הוא אף זכה בתואר השחקן הצעיר של השנה על הישגיו. לוז'ני וקייב זכו בדאבל סובייטי ב-1990, ובין 1993 ל-1999 בשבע אליפויות רצופות של ליגת העל האוקראינית.
לאחר פירוק ברית המועצות הוא שיחק בנבחרת אוקראינה, ובין 1992 ל-2003 השתתף ב-52 משחקים. בתקופה זו לא הצליחה אוקראינה להעפיל למונדיאל או ליורו, ושלוש פעמים הודחה במשחקי הפלייאוף על ההעפלה. לוז'ני הוביל את הנבחרת כקפטן ב-39 משחקים (שיא נבחרת).
במהלך עונת 1998/1999 הוא שימש בתפקיד הקפטן של דינמו קייב בליגת האלופות, והוביל את השחקנים לחצי הגמר כשבדרך הם מדיחים את ברצלונה (7 - 0 בסיכום שני המשחקים) ואת ריאל מדריד (3 - 1).
לוז'ני חתם בארסנל בקיץ 1999, לאחר שהרשים את ארסן ונגר במהלך ההפסד של קייב לארסנל בליגת האלופות. הוא הובא על מנת לשמש כגיבוי ללי דיקסון, ולא הצליח לזכות על חשבונו של האנגלי במקום קבוע בהרכב. הוא מעולם לא פתח בהרכב באופן קבוע כיוון שהספרדי-קמרוני לורן הוחתם שנה אחת לאחר מכן כמחליף לטווח ארוך של דיקסון, בנוסף למעמדם החזק של טוני אדמס וקולו טורה. במשך ארבע שנים השתתף ב-110 משחקי ליגה בעמדת המגן הימני או הבלם הקדמי. הוא אף הוביל את שחקני ארסנל בתפקיד הקפטן במהלך משחק של גביע הליגה.
בדצמבר 2000 הוא נכלל ב"נבחרת המאה" של אוקראינה לפי משאל שנערך על ידי השבועון The Ukrainsky Futbol. הוא דורג במקום הרביעי מבחינת מספר הקולות, כאשר לפניו דורגו אולג בלוחין, אנדריי שבצ'נקו ואנטולי דמיאננקו.
בעונת 2001/2002 הוא זכה עם ארסנל בדאבל של הפרמייר ליג וגביע ה-FA. משחקו האחרון בארסנל היה בניצחון 1 - 0 על סאות'המפטון בגמר גביע ה-FA של 2003. לוז'ני חתם בוולבס בקיץ 2003. הוא שיחק במשך עונה אחת, אך השתתף רק בעשרה משחקים ושוחרר מהמועדון בקיץ 2004 בעקבות הירידה מהפרמייר ליג.
קריירת אימון

הוא היה מאמן-שחקן במועדון הלטבי FK ונטה במשך תקופה קצרה ב-2005, אך עזב אותו כיוון שהמועדון נקלע לקשיים כלכליים. לאחר מכן הוא פרש ממשחק פעיל, וביוני 2006 התמנה לתפקיד עוזר המאמן בדינמו קייב.
בעקבות התפטרותו של המאמן הראשי יוז'ף סאבו מונה לוז'ני ב-5 בנובמבר 2007 לתפקיד המאמן הראשי של דינמו. הוא הוביל את המועדון לשלושה ניצחונות ליגה רצופים, כולל 2 - 1 במשחק צמרת הליגה מול שחטיור דונייצק, וגם לחצי גמר הגביע האוקראיני. אולם, במקביל לכך הובסה דינמו במשחקי החוץ של ליגת האלופות מול מנצ'סטר יונייטד וספורטינג ליסבון, ובמשחק הבית מול רומא. ב-8 בדצמבר 2007 הוכרז כי המאמן החדש של דינמו הוא יורי סיומין, ומספר ימים לאחר מכן הוכרז שלוז'ני יעבוד תחתיו בתפקיד עוזר המאמן.
בשנת 20102 מונה לתפקיד המאמן הראשי של קבוצת טאבריה סימפרופול. בתום עונת 2012\2013 פוטר מתפקידו.
תארים

דינמו קייב:
אליפות ליגת העל הסובייטית: 1 (1989/1990)
גביע ברית המועצות: 1 (1990)
אליפות ליגת העל האוקראינית: 7 (1992/1993, 1993/1994, 1994/1995, 1995/1996, 1996/1997, 1997/1998, 1998/1999)
הגביע האוקראיני: 4 (1993, 1996, 1998, 1999)
ארסנל:
אליפות הפרמייר ליג: 1 (2001/2002)
גביע ה-FA‏: 2 (2002, 2003)
מגן הצדקה: 2 (1999, 2002)
נבחרת ברית המועצות עד גיל 21:
אליפות אירופה: 1 (1990)
לקריאה נוספת

טוני מתיוס, WHO'S WHO OF ARSENAL (עמוד 183), מיינסטרים,‏ 2007 (ISBN 1-84596-232-X)
אופרטור סיבוב

אופרטור סיבוב הוא מונח באלגברה ליניארית, המהווה סוג של העתקה ליניארית. הוא מייצג את התחושה האינטואיטבית של סיבוב של וקטור במרחב וקטורי כלשהו. סיבוב שכזה אינו משנה את גודל הווקטור, רק את כיוונו.
הקדמה

באלגברה ליניארית, אנחנו דנים במרחבים אוקלידיים, ובמרחבים אלו, מושג המרחק מציית למשפט פיתגורס. לפיכך, מרחק בין וקטור כלשהו לראשית (הנקרא גם נורמה), הוא שורש ריבועי של סכום רכיבי הווקטור בריבוע. כלומר, עבור וקטור:
 X=\left({\begin{matrix}x_{1}\\x_{2}\\.\\x_{n}\end{matrix}}\right)
המרחק מהראשית הוא:  {\sqrt {(}}x_{1}^{2}+...+x_{n}^{2}), אשר ניתן לכתוב גם כ- {\sqrt {(}}X^{T}X). כלומר, מכפלת וקטור השורה עם וקטור העמודה המתאים לו.
לאור, כל הנאמר לעיל, מכיוון שאופרטור סיבוב לא משנה מרחק בין שני וקטורים. כמו כן, כל העתקה ליניארית ניתן לייצג על ידי מטריצה. נניח כי A היא מטריצה שמבצעת סיבוב ונסיק:
 y=Ax ו- y_{0}=Ax_{0}. כאשר x ו-x0 הם וקטורים כלשהם. y ו-y0 הם המכפלה של הווקטורים במטריצה A. כלומר, התמונות של הווקטורים תחת ההעתקה הליניארית שמסובבת. לכן, ההעתקה אמורה לקיים,
\|x-x_{0}\|=\|y-y_{0}\|=y^{T}y=(Ax)^{T}(Ax)=xA^{T}Ax=\|x-x_{0}\|. זה קורה אם ורק אם  AA^{T}=I. כלומר, אם ורק אם A היא מטריצה אורתונורמלית (הפיכה על ידי המשוחלפת שלה).
הבדל בין שיקוף לסיבוב

יש לשים לב, כי ישנן העתקות ליניאריות אורתוגונליות שאינן סיבובים - למשל, שיקוף (או שיקוף ואחריו סיבוב או שיקוף ברכיב אחר). הדרך להבדיל בין שיקוף לסיבוב היא ללכסן את המטריצה ולראות אם ישנם איברים שליליים על האלכסון. אם ישנם, הרי שמדובר בשיקוף. אם כולם חיוביים, מדובר בסיבוב. לא ייתכן כי יהיה איבר 0 על האלכסון כי הרי הרכבה של שתי הרכבות היא הרכבה, ולכן יכולנו לסובב כל וקטור כך שרכיב שלו יהיה בדיוק על אחד מהצירים הסטנדרטיים (כלומר, במישור למשל, ניתן לסובב וקטור (קטע) עד אשר כולו על ציר ה-x) ואז ניתן להשתמש במטריצה שלנו (שיש לה איבר על האלכסון) ולאפס את אותו ערך המתאים לה. מה שיגרור, מסקנה שגויה, שלכל וקטור, וקטור ה-0 הוא סיבוב שלו, מה שאינו נכון.
הרכבה של שני שיקופים אינה בהכרח סיבוב, מאחר שייתכן כי שיקוף אחד משקף לפי ציר כלשהו ושיקוף שני לפי ציר אחר.